Julia Fischerová

Julia Fischerová (* 15. jún 1983, Mníchov) je nemecká huslistka.

 Životopis 
Na husle začala hrať ako štvorročná podľa Suzukiho metódy v triede Helge Thelena v Gilchingu pri Mníchove.

O dva roky neskôr pokračovala v štúdiu hry na husle u Lýdie Dubrowskej na Leopold–Mozart–Konservatorium v Augsburgu. Ako osemročná sa po prvýkrát verejne predstavila ako sólistka s doprovodom orchestra. V deviatich rokoch bola prijatá na Musikhochschule München do triedy Prof. Any Chumachencovej, žiačky Ljerka Spiellera, ktorá absolvovala aj majstrovské kurzy u Sandora Vegha, Joszefa Szigetiho a u Yehudi Menuhina.

Popri štúdiu hry na husliach, sa zaoberala aj štúdiom hry na klavír a navštevovala gymnázium, ktoré ukončila maturitou v roku 2002.

Od októbra 2006 je profesorkou na Vysokej škole múzických umení vo Frankfurte nad Mohanom.

 Koncertná činnosť 
Od roku 1998 začala svoju medzinárodnú koncertnú činnosť v spolupráci so svetovými orchestrami, dirigentami a komornými partnermi, medzi ktorých patria napr. Česká filharmónia pod taktovkou Zdeňka Mácala, New York Philharmonic Orchestra pod taktovkou Lorina Maazela, Philadelphia Orchestra pod taktovkou Christopha Eschenbacha, Academy of St. Martins in the Field pod vedením Sira Nevilla Marrinera, Mníchovský filharmonický orchester, Viedenský symfonický orchester, Bournemouth Symphony Orchestra a Netherlands Philharmonic Orchestra pod taktovkou Jakova Kreizberga, St. Petersburger filharmonici pod taktovkou Juri Terminakova. Dalej spolupracovala so svetovými dirigentami Jun Märkl, David Zinman, Ruben Gazarian, Marek Janowski, Jeffrey Tate, Herbert Blomstedt, Michael Tilson Thomas. K jej komorným partnerom patria Christoph Eschenbach (klavír), Jean–Yves Thibaudet (klavír), Daniel Müller–Schott (violončelo), Tabea Zimmermann (viola), Gustav Rivinius (violončelo), Lars Vogt (klavír), Oliver Schnyder (klavír)a Milana Chernyavska (klavír).

Jej aktívny repertoár obsahuje asi 40 diel so sprievodom orchestra a okolo 60 diel komornej hudby s autormi od J. S. Bacha po Nicolasa Mawa. Hrá na nástroj od J. B. Guadagniniho z roku 1750.

 Ceny a vyznamenania 
 1995: 1. miesto na medzinárodnej súťaži Yehudi–Menuhina
 1996: Víťazka Eurovízie Eurovision mladých inštrumentalistov v Lisabone
 1997: Prix d'Espoir
 1997: Cena za najlepší sólistický výkon festivalu Festspiele Mecklenburg-Vorpommern
 2000: Cena rádia Deutschlandfunks
 2005: ECHO Klassik za jej prvé CD Ruské husľové koncerty
 2005: Beethovenov-Prsteň
 2006: BBC Music Magazine Award 2006 za najlepšiu nahrávku sólových sonát a partít CD od Johanna Sebastiana Bacha.

 Nahrávky 
 Antonio Vivaldi. Štyri ročné obdobia (DVD). Julia Fischer, Academy of St. Martin in the Field. 2002.
 Ruské husľové koncerty od Arama Chačaturjana (d-moll),od Alexandra Glazunova (a-Moll) a od Sergeja Prokofieva (č. 1, D-dur). Julia Fischer, husle; Ruský národný orchester, Yakov Kreizberg. PentaTone Classics PTC 5186 059, oktober 2004. Ocenenýá nahrávka najväčšieho svetového časopisu klasickej hudby Gramophone ako aj ocenená Echom Klassik 2005 ako"najlepšia nahrávka roku – hudby 20./21. storočia".
 Johann Sebastian Bach. Sonáty a Partiti pre husle solo. Julia Fischer, husle. PentaTone Classics PTC 5186 072, máj 2005. Ocenené francúzskou cenou Diapason D’Or.
 Wolfgang Amadeus Mozart. Husľové koncerty 3&4. Julia Fischer, husle; Netherlands Chamber Orchestra, Yakov Kreizberg. PentaTone Classics PTC 5186 064, september 2005.
 Johannes Brahms. Klavírne kvartetá č. 1, Op. 25 & č. 3, Op. 60. Julia Fischer, husle; Tatjana Masurenko, viola; Gustav Rivinius, violončelo; Lars Vogt, klavír. EMI Classics.
 Felix Mendelssohn Bartholdy, Trio pre klavír a sláčiky č. 1 Op. 49, Julia Fischer (husle), Jonathan Gilad (klavír), Daniel Müller-Schott (violončelo), júl 2006
 Peter Iľjič Čajkovskij, Husľový koncert D-Dur, op.35, Sérenáda mélancolique, Op. 26, Valčík-Scherzo, Op. 34, Souvenir d’un lieu cher, Op. 42. Julia Fischer, husle; Russian National Orchestra, Yakov Kreizberg, PentaTone Classics PTC 5186 095 október 2006
 Johannes Brahms, Husľový koncert D-Dur, Op.77, Dvojkoncert  a-moll pre husle a violončelo op. 102, Daniel Müller-Schott (violončelo), Netherlands Philharmonic Orchestra Amsterdam, Yakov Kreizberg, PentaTone Classics PTC 5186 066

 Nástroje 
 Guarnieri del Gesù z roku 1728, prepožičané "Blue de Brasil" Fazenda Ipiranga.
 Stradivarius 1716, prepožičané Nippon Music Foundation.
 V súčasnosti hrá na nástroj od Giovanni Battista Guadagnini z roku 1750.

 Rodina 
Matka, Viera Fischer rod. Krenková, klaviristka.

Otec, Frank-Michael Fischer, matematik.

 Iné projekty 

 Externé odkazy 
 Homepage 
 ART Productions Irena Nemecek - Zastúpenie pre východnú európu 
 Interview vo forme mp3 z mája 2006 (zo stránky Baltimorského symfonického orchestra) 
 Julia Fischerová hrá Vivaldiho "štyri ročné obdobia" YouTube-Video

Kategória:Nemeckí huslisti
Kategória:Osobnosti z Mníchova
Kategória:Nemecké osobnosti slovenského pôvodu